text: Seda ei saa aga öelda kõige värskemate välireklaamide kohta. Reformierakonna suurtelt pindadelt prügikastide kaanteni vastu vaatava «Uhke Eesti üle» võib vähegi selle erakonna tegemisi teadva (partei hämarad rahastamis­skeemid, viimati manipulatsioonid sisevalimistel) kodaniku panna järeldama, et tegemist on äärmise küünilisusega. Millise Eesti üle uhkustatakse? Väljarändajate Eesti üle? Esimese Eesti üle, mis aina kaugeneb teisest, vaesuse spiraali takerdunud Eestist? Selle teise Eesti elanikud võivad käsitada partei loosungit näkkusülitamisena. Spindoctor’id oleksid võinud panna reklaami sisse vähemalt sõna «rahvas». Jah, Eesti rahva üle on tõesti põhjust uhkust tunda, erakonnapoliitikast sõltumata.